stanford-oval/wikipedia huggingface dataset:
Val Kilmer
Elämä ja ura

Val Kilmer syntyi 31. joulukuuta 1959 Los Angelesissa Kaliforniassa. Hänen isänsä oli ilma- ja avaruuslaitteistojen toimittaja ja perustajaurakoitsija. Kilmer aloitti näyttelemisen high schoolissa yhdessä ystävänsä Kevin Spaceyn kanssa, josta myös tuli tunnettu näyttelijä. Kilmer kävi Hollywood Professional Schoolin sekä New Yorkin Juilliard Schoolin, jossa hän oli teatterijaoksen nuorin opiskelija.
Näyttelijänuransa Kilmer aloitti teatterin lavalla New Yorkissa. Hänen ensimmäinen elokuvaroolinsa oli vakoilijaparodiassa Top Secret – huippusalaista (1984). Sitä seurasi sarja sivuosia elokuvissa kuten Top Gun – lentäjistä parhaat (1986). Kilmerin läpimurto oli rocktähti Jim Morrisonin rooli Oliver Stonen elokuvassa The Doors (1991). Kilmer myös lauloi itse elokuvan lauluosuudet soundtrackille.
Seuraavissakin elokuvissaan Kilmer esitti yhdysvaltalaisia legendoja, kuten revolverisankari Doc Hollidayta elokuvassa Tombstone (1993) ja Elviksen haamua elokuvassa True Romance (1993). Hän esitti Batmania elokuvassa Batman Forever (1995). Samalla Kilmer alkoi saada mainetta hankalana työtoverina, joka riiteli ohjaajiensa kanssa. Ohjaajat kuten Joel Schumacher, Richard Stanley ja John Frankenheimer ovat arvostelleet Kilmeriä lapselliseksi ja röyhkeäksi riidanhaastajaksi. Kilmerin itsensä mukaan hänen maineensa johtuu siitä, että hän ei ole suostunut mielistelemään studiopomoja ja rahoittajia vaan välittää vain näyttelemisestä.
Kilmer on jatkanut näyttelemistä 2010-luvulle asti.
Kilmer tunnetaan useista suhteistaan viihdealan naistähtiin, kuten Cheriin, Michelle Pfeifferiin ja Cindy Crawfordiin. Kilmer tapasi tulevan vaimonsa Joanne Whalleyn Willow’n kuvauksissa vuonna 1987, ja he menivät naimisiin seuraavana vuonna. Heille syntyi kaksi lasta, tytär Mercedes vuonna 1991 ja poika Jack vuonna 1995, ennen kuin liitto päättyi eroon 1996.
Kilmerin kerrottiin vuonna 2015 joutuneen sairaalaan kurkkuleikkaukseen. Hän vahvisti vuonna 2017 sairastavansa kurkkusyöpää. Syövän ja sen vuoksi tehtyjen hoitotoimenpiteiden kuten trakeostomian vuoksi hän menetti puheäänensä. Elokuvassa Lumiukko (2017) hänen vuorosanansa jälkiäänitti toinen näyttelijä. Top Gun: Maverick (2022) -elokuvaa varten hänelle rakennettiin keinotekoinen ääni syväoppimiseen perustuvan tietokoneohjelman avulla.
Vuonna 2021 julkaistiin myötäsukainen omaelämäkertaelokuva Val, joka perustuu Kilmerin kuvaamiin kotivideoihin.
Filmografia > Televisio

| Vuosi | Nimi | Rooli | Jaksot |
| --- | --- | --- | --- |
| 1985 | ABC Afterschool Specials | Eric | ”One Too Many” |
| 2004 | Entourage | The Sherpa | ”The Script and the Sherpa” |
| 2007 | Num3rot | Mason Lancer | ”Trust Metric” |
| 2008 | Comanche Moon | Inish Scull | 3 jaksoa |
| 2008 | XIII | La Mangouste | 2 jaksoa |
| 2008–2009 | Ritari Ässä | K.I.T.T. | 18 jaksoa |
| 2013 | Life’s Too Short | oma itsensä | ”Easter Special” |
Aiheesta muualla

Wikimedia Commonsissa on kuvia tai muita tiedostoja aiheesta .
Val Kilmerin kotisivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Ruotsi  Latvia  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Deutsche Synchronkartei  Deutsche Biographie  Trove  Elonet 
Muut:  SNAC  IdRef
Ajan lyhyt historia

Ajan lyhyt historia (engl. A Brief History of Time) on vuonna 1988 ilmestynyt Stephen Hawkingin kirjoittama tietokirja, joka nousi nopeasti bestselleriksi ja jota myytiin yli 9 miljoonaa kappaletta vuoteen 2002 mennessä. Kirjasta tehtiin kuvitettu laitos vuonna 1996, ja kirja on käännetty yli 40 kielelle. Kirja rikkoi myös ennätyksiä pysyttelemällä The Sunday Times -lehden kymmenen myydyimmän kirjan listalla 237 viikkoa eli kauemmin kuin yksikään aikaisempi kirja. Kirjan on suomentanut Risto Varteva, ja suomennoksen on julkaissut WSOY vuonna 1988.
Kirja käsittelee useita kosmologian aihealueita, ja siinä esitetään muun muassa teoriat alkuräjähdyksestä, mustista aukoista ja niin sanotuista supersäikeistä. Kirja pyrkii ennen kaikkea tarjoamaan aiheesta yleiskuvan, mutta toisin kuin monet muut tietokirjat se pyrkii myös valottamaan eräiden matemaattisten kaavojen merkitystä.
Stephen Hawkingin mukaan joku oli sanonut, että jokainen kirjassa esiintyvä yhtälö puolittaa kirjan lukijamäärän, joten Hawkingin kirjan ainoana yhtälönä on Einsteinin E=mc².
Rakenne

Hawking käyttää kirjassaan kronologista rakennetta: edellinen luku johdattaa seuraavan luvun uusiin aiheisiin. Lisäksi kirjaa on saatettu uusintapainoksissa ajan tasalle, ja esimerkiksi luku 10, Madonreikä ja aikamatka, on kokonaan uusi verrattuna aprillipäivänä 1988 julkaistuun ensimmäiseen painokseen.
Sisällys

Ihmisen maailmankuva
Ihmisen maailmankuvan kehitys maailmankaikkeudesta
Avaruus ja aika
Aika-avaruus Galileo Galilein ja Isaac Newtonin ajasta Albert Einsteinin kehittämään suhteellisuusteoriaan asti
Laajeneva maailmankaikkeus
Edwin Hubblen todistus maailmankaikkeuden laajenemisesta sekä taustasäteily
Epätarkkuusperiaate
Heisenbergin epätarkkuusperiaate
Alkeishiukkaset
Brownin liike ja alkeishiukkaset
Mustat aukot
Mustien aukkojen synty ja toiminta
Mustan aukon säteily
Hawkingin säteily
Maailmankaikkeuden synty ja kehitys
Alkuräjähdys ja inflatorinen eli laajeneva maailmankaikkeus
Ajan suunta
Absoluuttinen ja suhteellinen aika sekä niiden erot
Madonreikä ja aikamatkat
Madonreikien toimintamalli ja aikamatkailu
Fysiikan yhtenäistäminen
Säieteoria, M-teoria ja kaiken teoria
Yhteenveto
Mainittujen lukujen ohella kirja kertoo lyhyesti omissa jaksoissaan Albert Einsteinista, Galileo Galileista ja Isaac Newtonista.
Kirjallisuutta

Hawking, Stephen W. & Mlodinow, Leonard: Ajan lyhyempi historia.  (A briefer history of time, 2005.)  Suomentanut Arja Hokkanen. WSOY, 2008.  ISBN 978-951-0-33523-9
Ashley Elston

Ashley Elston on yhdysvaltalainen kirjailija. Hän opiskeli Louisianan yliopistossa Shreveportissa ja toimi useita vuosia häävalokuvaajana ennen kuin alkoi kirjoittaa kirjoja. Elstonin kirjoja on käännetty 23 kielelle.
Elstonin teoksista on suomennettu kaksi: 10 x sokkotreffit ja 10 totuutta ja yksi tehtävä. Molemmat ovat nuorille aikuisille suunnattuja draamakomedioita. Kirjassa 10 x sokkotreffit joulunviettoon kokoontunet sukulaiset päättävät sokkotreffejä järjestämällä piristää Sophieta, jonka poikaystävä on juuri jättänyt. 10 totuutta ja yksi tehtävä -kirjassa Sophien serkku Olivia viettää koulun päättäjäisiä edeltävää abiviikkoa, jonka pitäisi olla pelkkiä juhlia ja hauskanpitoa. Käy kuitenkin ilmi, että liikuntakurssin suoritus on jäänyt puutteelliseksi ja tämä saattaa estää Olivian valmistumisen.
Teokset

The Rules for Disappearing, 2013
The Rules for Breaking, 2014
This Is Our Story, 2016
The Lying Woods, 2018
10 x sokkotreffit.  (10 Blind Dates, 2019)  Suomentanut Inka Parpola. WSOY, 2020.
10 totuutta ja yksi tehtävä.  (10 Truths and a Dare, 2021)  Suomentanut Inka Parpola. WSOY, 2022.
Aiheesta muualla

Ashley Elston Fantastic Fiction -sivustolla (englanniksi)
Ashley Elstonin tuotanto Booksradar.comissa (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat  Tšekki
Taksikuski

| Taksikuski> Taxi Driver |
| --- | --- |

Ohjaaja:  Martin Scorsese
Käsikirjoittaja:  Paul Schrader
Tuottaja:  Julia Phillips Michael Phillips
Säveltäjä:  Bernard Herrmann
Kuvaaja:  Michael Chapman
Leikkaaja:  Marcia Lucas Tom Rolf Melvin Shapiro
Pääosat:  Robert De Niro Jodie Foster Harvey Keitel Cybill Shepherd Peter Boyle Albert Brooks
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   8. helmikuuta 1976  12. marraskuuta 1976
Kesto:  114 minuuttia
Alkuperäiskieli:  englanti
Budjetti:  1,9 miljoonaa dollaria
Tuotto:  28,4 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Taksikuski (engl. Taxi Driver) on vuonna 1976 ensi-iltansa saanut yhdysvaltalainen psykologinen jännitys- ja draamaelokuva, jonka on ohjannut Martin Scorsese ja käsikirjoittanut Paul Schrader. Elokuva sai kaikkiaan neljä Oscar-ehdokkuutta, muun muassa parhaasta elokuvasta ja parhaasta miespääosasta, mutta ei voittanut yhdessäkään sarjassa.
Juoni

New Yorkiin sijoittuva elokuva kertoo taksikuskiksi ryhtyneestä yksinäisestä Vietnamin sodan veteraanista. Ahdistunut, yksinäinen ja uneton Travis Bickle (Robert De Niro) ajaa öisin taksia New Yorkin pahamaineisimmilla alueilla. Joka yö hän tapaa toinen toistaan oudompia ihmisiä. Valoa Travisin elämään tuovat kaunis Betsy (Cybill Shepherd), johon Travis on ihastunut, sekä huonoille teille ajautunut 12-vuotias prostituoitu Iris (Jodie Foster), jonka hän haluaa hinnalla millä hyvänsä pelastaa sutenöörin kynsistä. Elokuva keskittyy ihmisen eristäytyneisyyteen ja vainoharhoihin sekä haluun kaupungin saastan ja likaisuuden poistamisesta. Yksi elokuvan tunnetuimmista kohtauksista on Travisin yksinpuhelu peilin edessä hänen harjoitellessaan aseen esiin vetämistä: ”You talking to me?”.
Elokuva on omistettu säveltäjä Bernard Herrmannille, joka kuoli ennen sen valmistumista.
Näyttelijät

| 0 | 1 | 2 |
| --- | --- | --- |
|  Robert De Niro  | … |  Travis Bickle   |
|  Jodie Foster  | … |  Iris Steensma   |
|  Albert Brooks  | … |  Tom   |
|  Harvey Keitel  | … |  Sport   |
|  Leonard Harris  | … |  Charles Palantine   |
|  Peter Boyle  | … |  Wizard   |
|  Cybill Shepherd  | … |  Betsy   |
Elokuvaa innoittaneet tositapahtumat

Elokuvan päähenkilön Travis Bicklen esikuvana toimi Arthur Bremer, joka ampui Alabaman kuvernööri George Wallacea 15. toukokuuta 1972.lähde?
Arvostus

Taksikuski menestyi taloudellisesti erittäin hyvin ja sai huomiota useissa palkintogaaloissa. Elokuva oli ehdolla neljään Oscar-palkintoon, mutta ei voittanut niistä yhtäkään. Se sai Cannesin elokuvajuhlien Kultaisen palmun parhaana elokuvana. Jodie Foster sai kaksi Bafta-palkintoa, parhaasta sivuroolista ja uutena tulokkaana. Myös elokuvan musiikit säveltänyt Bernard Herrmann sai Baftan.lähde?
Ronald Reaganin salamurhayritys

Taksikuskin liiallinen katsominen ja erotomaaninen fiksaatio Jodie Fosteriin innoittivat John Hinckleyn yrittämään Yhdysvaltain presidentti Ronald Reaganin murhaa 30. maaliskuuta 1981.
Serge Vohor

Serge Vohor vuonna 2012.
Rialuth Serge Vohor (23. huhtikuuta 1955 – 22. marraskuuta 2024) oli vanuatulainen poliitikko. Hän toimi maansa pääministerinä neljästi: ensimmäisen kerran joulukuusta 1995 helmikuuhun 1996, toisen kerran syyskuusta 1996 maaliskuuhun 1998, kolmannen kerran 28. heinäkuuta – 11. joulukuuta 2004 ja neljännen kerran 24. huhtikuuta – 13. toukokuuta 2011. Vohor kuului Union des Partis Moderés -puolueeseen. Hän toimi lisäksi muun muassa Vanuatun ulkoministerinä.
Mikael Forsby

| El Meissel> Henkilötiedot |
| --- | --- |
Koko nimi:  Mikael Forsby
Ammatti:  muusikko
Muusikko
Taiteilijanimi:  El Meissel Rion
Soittimet:  koskettimet
Yhtyeet:  Portion Boys Dacia Movetron
Levy-yhtiöt:  Sony Music Finland
  [ Muokkaa Wikidatassa ] [ ohje ]  
Mikael Forsby (s. 5. toukokuuta 1984)lähde? on suomalainen kosketinsoittaja, tuottaja ja yrittäjä.
Ura

Mikaelin ura alkoi Rion-taiteilijanimellä, kun hän opiskeli Pirkanmaan ammattikorkeakoulussa musiikkituotantoa. Samoihin aikoihin hän oli mukana perustamassa Dacia-yhtyettä ja lisäksi julkaisi Mikseri.netissä joitakin biittejä.
Nykyään Mikael toimii kosketinsoittajana ja biisintekijänä Portion Boys -yhtyeessä. Omien projektiensa lisäksi Mikael on tehnyt kappaleita myös muille artisteille ja yhtyeille, esim. Eini ja Movetron.
Mikael on toiminut myös Movetronissa keikkamuusikkona.
Mikael on mukana pyörittämässä Saumaa Records -levymerkkiä, ja työskentelee Oulussa omassa kotistudiossaan. Mikael osallistui Tähdet tähdet -ohjelman 7. tuotantokaudelle syksyllä 2022. Ohjelma esitettiin televisiossa keväällä 2023.
Bernardo Dovizi da Bibbiena

| Bernardo Dovizi da Bibbiena |
| --- | --- |
 Bernardo Dovizi da Bibbiena
Henkilötiedot
Syntynyt: 4. elokuuta 1470
Kuollut: 9. marraskuuta 1520 (50 vuotta)
Ammatti:  runoilija, kardinaali
Kirjailija
Äidinkieli: italia
Tuotannon kieli: italia
Pääteokset:  La Calandria
Aiheesta muualla
Löydä lisää kirjailijoitaKirjallisuuden teemasivulta
Bernardo Dovizi da Bibbiena (4. elokuuta 1470 Bibbiena − 9. marraskuuta 1520 Rooma) oli italialainen runoilija ja kardinaali. Hän oli kuuluisa Plautuksen komedian Menaechmi mukaan sepitetyn näytelmäkappaleen, sukkelan ja rivon La Calandrian tekijä. La Calandria oli ensimmäinen hyvä italiankielinen näytelmä. Sen ensi-ilta oli luultavasti vuonna 1507, ja vuonna 1513 se esitettiin Urbinon hovissa. Bibbienan suojelija oli Giovanni di Medici, joka valittiin paaviksi vuonna 1513 nimellä Leo X.
Aiheesta muualla

Kuvia tai muita tiedostoja aiheesta Bernardo Dovizi da Bibbiena Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Italia  Israel  Belgia  Yhdysvallat  Ruotsi  Tšekki  Australia  Alankomaat  Puola  Portugali  Vatikaani 
Tieteilijät:  CiNii 
Taiteenala:  ULAN 
Henkilöt:  Dizionario Biografico degli Italiani  Deutsche Biographie  DDB  Trove 
Muut:  IdRef
AsiaSat 8

| AsiaSat 6 |
| --- | --- |
 AsiaSat 8:n laukaissut Falcon 9 siirretään laukaisualustalle 4. elokuuta 2014.
COSPAR ID:  2014-046A
SATCAT №:  40107
Organisaatio:  AsiaSat
Valmistaja:  Space Systems/Loral
Tehtävätyyppi:  tietoliikennesatelliitti
Laukaisu:  5. elokuuta 2014 8.00 UTC Cape Canaveral AFS SLC-40
Laukaisualus:  Falcon 9 v1.1
Kiertorata
Viitejärjestelmä:  Maakeskeinen
Kiertorata:  GEO
Pituuspiiri:  0° E/W
Isoakselin puolikas:  42 165 km
Eksentrisyys:  0,0002319°
Inklinaatio:  0,0192°
Kiertoaika:  1 436,1 min
Apogeum:  35 803,9 km
Perigeum:  35 784,4 km
Epookki:  12. maaliskuuta 2017 12.53 UTC
AsiaSat 6 on kiinalaisen AsiaSatin operoima geostationaarinen tietoliikennesatelliitti, joka laukaistiin SpaceX:n Falcon 9 v1.1 -raketilla 7. syyskuuta 2014.
Laukaisu

AsiaSat teki SpaceX:n kanssa sopimuksen tilaamiensa AsiaSat 6- ja AsiaSat 8 -satelliittien laukaisuista helmikuussa 2012. Satelliittikohtaiseksi laukaisuhinnaksi tuli tuolloin 52,2 miljoonaa dollaria. AsiaSat alkoi selvittää vaihtoehtoista laukaisua venäläisiä Proton-raketteja markkinoivan International Launch Servicesin (ILS) kautta, kun alkoi käydä selväksi, ettei SpaceX:n AsiaSat 6- ja -8-satelliiteille antama alkuperäinen maaliskuun ja toukokuun 2014 välinen laukaisuajankohta tulisi toteutumaan. Proton-laukaisun hinnaksi olisi tullut 107 miljoonaa dollaria, mutta myös se jäi toteutumatta vaikka AsiaSat ja ILS ehtivät allekirjoittaa lennoista sopimuksen. Proton-kantoraketti oli sopimuksen allekirjoittamisen jälkeen kärsinyt useamman epäonnistuneen laukaisun, joista viimeisin, toukokuussa 2014 sattunut esti AsiaSatin satelliittien laukaisun lopullisesti maalis-toukokuussa 2014.
Aiheesta muualla

Kuvia tai muita tiedostoja aiheesta AsiaSat 8 -satelliitin laukaisu Wikimedia Commonsissa
AsiaSat 6 AsiaSatin verkkosivuilla (Arkistoitu – Internet Archive)
Mikko Kaarna

Mikko Kaarna (1. lokakuuta 1911 Lappee – 30. elokuuta 2010 Lappeenranta) oli suomalainen poliitikko. Hän edusti vuosina 1960–1962 Maalaisliittoa ja vuosina 1966–1983 Suomen Keskustaa eduskunnassa Kymen läänin vaalipiiristä. Kaarna nousi eduskuntaan vuonna 1960 kesken vaalikauden kuolleen Matti Miikin tilalle.
Kaarnan vanhemmat olivat maanviljelijä Antti Kaarna ja Eeva Lempiäinen. Hän sai puolisonsa Rauha Hytösen (avioituneet 1935) kanssa yhden pojan ja kaksi tytärtä. Hänen tyttärensä Leena Kaarna on moninkertainen korkeushypyn Suomen mestari, joka edusti Suomea Belgradin EM-kisoissa 1962 ja Tokion olympiakisoissa 1964.
Kaarna työskenteli maanviljelijänä Lappeella ja Lappeenrannassa. Hän oli presidentin valitsijamiehenä vuosina 1956, 1962, 1968 sekä 1978 ja toimi lisäksi Lappeen kunnanvaltuuston ja kunnanhallituksen puheenjohtajana ja Lappeenrannan kaupunginvaltuuston varapuheenjohtajana.
Mikko Kaarnalle myönnettiin vuonna 1966 kunnallisneuvoksen arvo. Hän julkaisi omakustanteena kolme muistelmateosta sekä sukututkimuksen.
Teokset

Sellaista se oli.  Lappeenranta:  omakustanne, 1987.  ISBN 951-99881-7-3
Muistelmia matkan varrelta.  Tuppila:  omakustanne, 1990.  ISBN 952-90-2303-0
Viipurin tien varrelta.  Tuppila:  omakustanne, 1994.  ISBN 952-90-5948-5
Tietoja Kaarnan suvusta: Pietari Mikonpojan jälkeläiset 1800- ja 1900-luvuilla Lappeen-Nuijamaan seudulla.  Tuppila:  omakustanne, 1997.  ISBN 952-90-8808-6
Tieteentutkimus

Tieteentutkimus on tiedettä tutkiva monitieteinen ala. Sen keskeisiä alueita ovat tieteenfilosofia, tieteenhistoria ja tieteensosiologia, mutta kaiken kaikkiaan tutkimuskenttä on melko hajanainen. Tieteentutkimuksessa käsitellään muun muassa tiedepolitiikkaa, tieteen etiikkaa, tieteen popularisointia ja tieteellisten kiistojen luonnetta.
Tieteentutkimuksesta käytetään englannin kielessä usein nimeä science and technology studies. Käytäntö heijastaa sitä, että tieteen ja tekniikan tutkiminen ovat läheisessä suhteessa toisiinsa.
Tieteentutkijan tutkimusnäkökulman taustalla on useimmiten jokin tieteenala, joka voi filosofian, historian tai sosiologian ohella olla esimerkiksi kirjallisuudentutkimus, kulttuurintutkimus, naistutkimus, psykologia tai viestinnäntutkimus. Osa tieteentutkijoista on koulutukseltaan luonnontieteilijöitä. Tutkimusaineistona voi olla muun muassa tieteellisiä artikkeleita, tutkimussuunnitelmia, kirjeenvaihtoa, päiväkirjoja, tilastoja tai esineitä. Tieteentutkija voi tehdä haastatteluja tai kyselytutkimuksia, tai hän voi havainnoida tieteilijöiden toimintaa kokouksissa tai laboratorioissa. Joskus saattaa olla mahdollista suorittaa kokeita.
Aiheesta muualla

Suomen tieteen- ja teknologiantutkimuksen seura.
Reijo Rasinkangas: Tieteentutkimuksesta. Oulun yliopisto 19.6.2005. (PDF) / Tieteen historia
Pikayhteys

Pikayhteys, englanniksi Push-to-talk (PTT) on yhteysmuoto, jolla voidaan luoda yksisuuntaisia (half-duplex) puheyhteyksiä. Kullakin käyttäjällä on käytössään tangentti eli näppäin, jota painettaessa lähetetään omaa puhetta ja muutoin vain kuunnellaan muiden puhetta.
Onkamojärvi

| Onkamojärvi |
| --- | --- |

Valtiot:  Venäjä, Suomi 
Paikkakunta:  Salla
Koordinaatit:  66°45′35″N, 29°03′57″E
Järvinumero:  73.083.1.001 
Mittaustietoja
Pinnankorkeus:  290,5 m
Rantaviiva:  44,13 km 
Pinta-ala:  19,048 km² 
Tilavuus:  0,0348 km³ 
Keskisyvyys:  1,85 m 
Suurin syvyys:  5 m 
 fiOnkamojärvi 
Onkamojärvi (ven. Онкамоярви, озеро Онкамо) on Onkamon kylän pohjoispuolella Sallan kunnassa Lapissa sijaitseva järvi. Järvi on Suomen ja Venäjän rajalla, mutta suurin osa siitä on Suomen puolella. Onkamojärven pinta-ala on 19,05 neliökilometriä, pituus noin 7,7 kilometriä ja leveys 3–4 kilometriä. Rantaviivaa järvellä on 44,1 kilometriä. Onkamojärvi on matala, ja sen keskisyvyys on 1,85 metriä. Järven syvin kohta sijaitsee järven keskiosassa ja on syvyydeltään viisi metriä. Onkamojärven rannat ovat soisia ja metsäisiä. Etelärannalla on vapaa-ajan kiinteistöjä.
Järvessä on 32 saarta, joista suurimmat ovat Kallunkisaari, Nilisaari ja Oravasaari. Muita saaria ovat muun muassa Karvastekemäsaari, Kätkänsuusaari, Lujesaaret, Majavasaari, Markuksen Aittasaari, Peurasaari, Saaranpaskantamasaari, Talvitiensuusaari, Tossonsaari ja Vitsinsaari.
Asetoiini

| Asetoiini |
| --- | --- |


Tunnisteet
IUPAC-nimi:  3-hydroksibutan-2-oni
CAS-numero:  513-86-0
PubChem CID:  179
SMILES:  CC(C(=O)C)O
Ominaisuudet
Molekyylikaava:  C4H8O2
Moolimassa:  88,104 g/mol
Sulamispiste:  15 °C
Kiehumispiste:  143 °C
Tiheys:  1,006 g/cm3
Liukoisuus veteen:  Liukenee veteen
Asetoiini (C4H8O2) on alkoholeihin ja ketoneihin kuuluva orgaaninen yhdiste. Yhdistettä käytetään aromiaineena. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.
Ominaisuudet

Huoneenlämpötilassa asetoiini on väritöntä tai kellertävää nestettä. Yhdiste liukenee erittäin hyvin veteen ja moniin orgaanisiin liuottimiin esimerkiksi etanoliin ja asetoniin. Dietyylieetteriin se liukenee vain niukasti. Asetoiinilla on voinkaltainen tuoksu ja maku. Asetoiinia esiintyy luonnossa monissa kasveissa ja lisäksi monet mikro-organismit tuottavat sitä käymisen sivutuotteena. Asetoiini on kiraalinen molekyyli ja bakteerit tuottavat sen (R)-enantiomeeria. Asetoiini muodostaa helposti kiteisen dimeerin ja happamissa olosuhteissa siitä muodostuu metyylivinyyliketonia.
Valmistus ja käyttö

Yleensä asetoiini valmistetaan bioteknisesti käymisteitse asetaldehydistä. Sitä voidaan myös valmistaa pelkistämällä diasetyyliä sinkin avulla happamissa olosuhteissa tai hapettamalla 2,3-butaanidiolia. Asetoiinia käytetään aromiaineena esimerkiksi margariineissa. Asetoiinia muodostavat bakteerit tunnistetaan niin kutsutulla Voges–Proskauer-testillä, joka on käyttökelpoinen eri enterobakteerien tunnistamisessa.
Aiheesta muualla

Human Metabolome Database (HMDB): Acetoin (englanniksi)
Food Component Database (FooDB): Acetoin (englanniksi)
Food Component Database (FooDB): (R)-Acetoin (englanniksi)
Kyoto Encyclopedia of Genes and Genomes (KEGG): Acetoin (englanniksi)
Kyoto Encyclopedia of Genes and Genomes (KEGG): (R)-Acetoin (englanniksi)
Kyoto Encyclopedia of Genes and Genomes (KEGG): (S)-Acetoin; (englanniksi)
ChemBlink: 3-Hydroxy-2-butanone (englanniksi)
Pherobase: Floral Compound - acetoin (Arkistoitu – Internet Archive) (englanniksi)
Pherobase: Semiochemical - acetoin (englanniksi)
Rudanmaa

Rudanmaa (ruots. Nändö) vuoden 1854 pitäjänkartoissa.
Rudanmaa (ruots. Nändö) on kylä Noormarkussa Porissa. Se sijaitsee yhdystie 2560 varrella Finpyyn ja Lassilan välisellä osuudella.
Rudanmaa eli Nändö mainitaan asiakirjoissa ensimmäisen kerran vuonna 1473. Rudanmaa oli harvaan asuttu vielä 1900-luvun alussa, jolloin kylässä oli kolme maataloa ja viljeltyä maata kaksi hehtaaria. 1930-luvun alussa viljeltyä maata oli jo 155 hehtaaria.
Rudanmaalla ei ole selkeää kyläkeskusta, vaan tilakokonaisuudet sijoittuvat järvien rikkomaan maisemaan. Kylän alueella on runsaasti siirtolohkareita. Kylän alueella on myös useita järviä, kuten Iso-Lankko, Vähä-Lankko, Alajärvi ja Valkoinenlammi.
Metsolat

| Metsolat |
| --- | --- |
 Tunnuskuva
Tyyli:  draama
Kestoaika:  45–65 minuuttia / jakso
Luoja(t):  TV2 Draamaohjelmat
Pääosissa:  Ahti Haljala   Helinä Viitanen   Kari Hakala   Svante Martin   Katriina Honkanen   Jaana Raski
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  13. tammikuuta 1993 –   25. lokakuuta 1995
Tuotantokausia:  3
Jaksoja:  41
Tuotanto
Tuottaja(t):  Raimo Mikkola
Ohjaaja(t):  Carl Mesterton
Käsikirjoittaja(t):  Carl Mesterton   Anna-Liisa Mesterton   Curt Ulfstedt   Heikki Vuento   Miisa Lindén
Säveltäjä(t):  Juha Tikka   Esa Kaartamo
Leikkaaja(t):  Carl Mesterton
Lavastaja(t):  Marjaana Pirskanen
Kuvaaja(t):  Timo Kapanen
Tuotantoyhtiö(t):  Yleisradio
Aiheesta muualla
IMDb 
Metsolat oli Yleisradion tuottama, alun perin vuosina 1993–1995 esitetty suomalainen draamasarja. Sarjan on ohjannut ja leikannut Carl Mesterton, joka myös käsikirjoitti sarjan yhdessä puolisonsa Anna-Lisa Mestertonin, Curt Ulfstedtin ja Miisa Lindénin kanssa. Sarja kertoo kuvitteellisessa kainuulaisessa Hoikan kunnassa elävän pienviljelijäperheen elämästä juhannuksesta 1987 jouluun 1996. Sarja saavutti suuren suosion ja sen jokaisella jaksolla oli yli miljoona katsojaa. Sarjan tarinasta ja sen jälkeisestä ajasta on julkaistu viisi sittemmin loppuunmyytyä romaania.
Metsolat sai vuonna 1994 Pro Maaseutu -palkinnon ja Telvis-lehdistöraadin kunniakirjan. Seuraavana vuonna Carl Mesterton sai sarjasta Erikoistelvis-palkinnon ja Invalidiliitto palkitsi sarjan Kunniakämmenellä parhaana kotimaisena vammaisaiheisena tv-ohjelmana..